b'\n_START_ARTICLE_\nGeneralni direktorat za prevajanje\n_START_SECTION_\nDejavnost\n_START_PARAGRAPH_\nDGT Evropski komisiji zagotavlja kakovostne prevode in druge jezikovne storitve. Ukvarja se s prevajanjem besedil, medtem ko je za tolma\xc4\x8denje zadol\xc5\xbeen Generalni direktorat za tolma\xc4\x8denje, ki se nahaja v Bruslju. DGT prevaja selektivno, tj. vseh besedil ne prevaja v vsak uradni jezik. Za Evropsko komisijo so v vseh 24 uradnih jezikov prevedena zgolj zakonodajna in politi\xc4\x8dna besedila, ki so pomembna za javnost, kar predstavlja tretjino njihovega dela. Drugi dokumenti (npr. korespondenca z dr\xc5\xbeavnimi vodstvi in posameznimi dr\xc5\xbeavljani, poro\xc4\x8dila, interni dokumenti) so prevedeni zgolj v potrebne jezike. Interni dokumenti so vedno zapisani v angle\xc5\xa1kem, francoskem in nem\xc5\xa1kem jeziku; podobno so tudi dokumenti, ki jih Komisija prejme v katerem koli jeziku, prevedeni v enega od teh treh .\n_START_SECTION_\nZaposlovanje\n_START_PARAGRAPH_\nDGT dvakrat letno mladim diplomantom nudi mo\xc5\xbenost pripravni\xc5\xa1tva v njihovi slu\xc5\xbebi. Zaposlitev v DGT-ju je mo\xc5\xbena preko javnih razpisov za notranje sodelavce ali kot zunanje sodelovanje, tj. ob\xc4\x8dasno ali pogodbeno delo. GMT pogodbene delavce pa zaposluje tudi preko javnih razpisov, ki so odprti tako za prevajalce, kot tudi za prevajalska podjetja.'